Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: 3/1997. (II. 7.) PM rendelet alapján a pénzügyminiszter
Paragraph Index: 967

10. napig, az első negyedévre vonatkozó tervet január 25-ig kell benyújtani a Kincstár Központhoz. Az igénybevétel fejezeti szinten összességében — figyelmen kívül hagyva a programfinanszírozásba bevont előirányzatokat, valamint a központi beruházások előirányzatait — a halmozott havi időarányos mértéket csak a Kincstár engedélyével és csak a negyedév első hónapjára vonatkozóan haladhatja meg. Ebben az esetben a nyomtatványhoz csatolni kell az eltérés indokolását tartalmazó kérelmet. A Kincstár az űrlap alsó középső részén e célra kialakított rovat kitöltésével engedélyezi az időarányostól eltérő igénybevételt és intézkedik finanszírozás lebonyolítása végett. Amennyiben a költségvetési előirányzatok teljesülése az előirányzat-felhasználási tervtől eltérően alakul a fejezet negyedév közben is benyújthat keretnyitásra vonatkozó kérelmet egy EG04-es bizonylaton. Az időarányos mértéket meghaladó keret megnyitására ebben az esetben is csak a Kincstár engedélyével kerülhet sor. A Kincstár Központ az űrlap feldolgozását követően az adatlap egy példányának visszaküldésével igazolja vissza az ütemezést. A Kincstár Központ az előirányzat-felhasználási tervben foglalt keretet havonta, a hónap első munkanapján utalja a fejezetek fejezeti kezelésű előirányzat-felhasználási keret (fejezeti kezelésű előirányzatok címbe beépült volt alapok esetében alszámlára) számlájára. A fejezeti kezelésű előirányzatok fejezeten belüli költségvetési címnél történő felhasználása esetén az előirányzat-felhasználási keret csak előirányzat-módosítás útján vehető igénybe az EG03 és az EG02 számú űrlapok használatával az említett űrlapok kitöltési útmutatóiban foglaltak szerint.

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes